ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN                                                                                
HOTĂRÂRE
privind modificarea şi completarea Regulamentului de organizare și funcționare al Serviciului public de salubrizare, respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud – serviciu înfiinţat de către Consiliul Judeţean Bistriţa-Năsăud aprobat prin Hotărârea Consiliului Judeţean Bistriţa-Năsăud nr. 12 din 27.01.2016 şi implementarea  măsurilor privind răspunderea extinsă a producătorului pentru gestionarea deşeurilor de ambalaje din deşeurile municipale

Consiliul Judeţean Bistriţa-Năsăud, întrunit în şedinţă extraordinară, în data de 17.12.2018, în prezența a 26 consilieri judeţeni:
           Având în vedere:

· Expunerea de Motive nr.III/26252/14.12.2018 a Vicepreşedintelui Consiliului Judeţean Bistriţa-Năsăud – domnul Ioan Țintean; 

· raportul comun nr. 26255/14.12.2018 al Direcţiei drumuri judeţene, mediu, transport, Direcției economice şi Direcţiei administraţie locală din cadrul Consiliului Judeţean Bistrița-Năsăud;
· prevederile Proiectului „Sistem de management integrat al deşeurilor solide în judeţul Bistriţa-Năsăud”  Nr. CCI 2007 RO 161 PR 013 cu nr. de înregistrare în SMIS-CSNR 1385, aprobat prin Contractul de finanţare nr. 80504/25.05.2009, cu modificările şi completările ulterioare, încheiat între Ministerul Mediului şi Consiliul Judeţean Bistriţa-Năsăud;
· prevederile art.III din Ordonanţa de Urgenţă nr.74 din 17 iulie 2018 pentru modificarea şi completarea Legii nr.211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu;
· prevederile art.17, alin.(1), lit.d), lit.g), lit.i) , alin.(2), art. 59 alin.(3) –(4) și prevederile Anexei nr.7 din Legea nr. 211/2011 privind regimul deşeurilor  rep. cu modificările şi completările ulterioare;
· prevederile art.6 alin.(1) lit.h), art.8, art.12 alin.(3), art.17 alin.(4) şi art.24 alin.(2) din Legea nr.101/2006 – Legea serviciului de salubrizare a localităților, republicată, cu modificările şi completările ulterioare;

· prevederile art.8 alin.(3) lit.i) şi art.22 alin.(4) din Legea nr.51/2006 -  Legea serviciilor comunitare de utilități publice, republicată, cu modificările şi completările ulterioare;
· prevederile Legii nr.249/2015 privind modalitatea de gestionare a ambalajelor şi deşeurilor din ambalaje;

· prevederile Hotărârii Consiliului Judeţean Bistriţa-Năsăud nr. 41/31.10.2011 privind înfiinţarea şi organizarea activităţii de Salubrizare, respectiv de Management şi Operare a Centrului de Management Integrat al Deşeurilor Tărpiu, Judeţul Bistriţa-Năsăud; 

· prevederile art.15, art.17 alin.(4) lit.g), art.19 alin.(6), art.47, art.62, alin.(2) din Contractul de Concesiune nr.34 din 04.01.2013 privind delegarea prin concesiune a Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, încheiat între Județul Bistrița-Năsăud și „S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni” cu modificările şi completările ulterioare aprobat prin Hotărârea Consiliului Judeţean Bistriţa-Năsăud nr.10 din 04.02.2013 privind aprobarea atribuirii Contractului de Concesiune nr.34/04.01.2013 privind Delegarea prin Concesiune a Serviciului Public de Management şi Operare a Centrului de Management Integrat al Deşeurilor Tărpiu, judeţul Bistriţa-Năsăud către S.C. VITALIA SERVICII PENTRU MEDIU TRATAREA DEŞEURILOR S.R.L. Boldeşti Scăieni, ca urmare a finalizării procedurii de achiziţie privind delegarea prin licitaţie publică;
· raportul nr.IA/26360 din 17.12.2018 al Comisiei de administrație;
· raportul nr.IA/26363 din 17.12.2018 al Comisiei de urbanism.
În temeiul prevederilor art.91 alin.(1) lit.d), alin.(5) lit.a) punctul 13, art.97 şi art.115 alin.(1) lit.c) din Legea nr.215/2001 a administraţiei publice locale, republicată, cu modificările şi completările ulterioare,

HOTĂRĂŞTE:

Art.I. Se modifică nr. crt. 1.1.3 de la Secţiunea Indicatori de performanţă suplimentari pentru activitatea de operare a depozitului conform, staţiei de sortare, staţiei de compostare şi de monitorizare post-închidere a depozitelor de deşeuri neconforme închise definitiv, din ANEXA nr.1 la Regulamentul de organizare și funcționare al Serviciului public de salubrizare respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud, aprobat prin Hotărârea Consiliului Judeţean Bistriţa-Năsăud nr.12 din 27.01.2016 după cum urmează:
“  

	1.1.3.
	Cantitatea totală de deşeuri trimise la reciclare ca procentaj din cantitatea totală de deşeuri acceptate la staţia de sortare
	%
	75%


 “
 
Art.II Se completează art.66 din CAPITOLUL V Indicatori de performanţă şi de evaluare ai Serviciului de salubrizare din Regulamentul de organizare și funcționare al Serviciului public de salubrizare, respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud aprobat prin Hotărârea Consiliului Judeţean Bistriţa-Năsăud nr.12 din 27.01.2016 prin introducerea  unui alineat nou cu următorul cuprins :
 “(5) Penalitatea pentru nerealizarea indicatorului de performanţă, prevăzut la nr. cr.1.1.3 din Secţiunea Indicatori de performanţă suplimentari pentru activitatea de operare a depozitului conform, staţiei de sortare, staţiei de compostare şi de monitorizare post-închidere a depozitelor de deşeuri neconforme închise definitiv, din ANEXA nr.1 la Regulamentul de organizare și funcționare al Serviciului public de salubrizare respectiv Activităţile de Management și Operare ale Centrului de Management Integrat al Deșeurilor Tărpiu, Județul Bistrița-Năsăud este plata de către operatorul S.C. VITALIA SERVICII PENTRU MEDIU TRATAREA DEŞEURILOR S.R.L. Boldeşti Scăieni  a cuantumului aferent tarifului de depozitare şi a contribuţiei pentru economia circulară pentru cantităţile de deşeuri destinate a fi depozitate care depăşesc cantităţile corespunzătoare indicatorilor de performanţă prevăzuţi.“
       Art.III Se aprobă modificarea Contractului de Concesiune nr.34 din 04.01.2013 privind delegarea prin concesiune a Serviciului public de management şi operare a Centrului de Management Integrat al Deşeurilor Tărpiu, judeţul Bistriţa-Năsăud, încheiat între Județul Bistrița-Năsăud și S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni, prin act adițional, conform prevederilor art. I şi art.II din prezenta hotărâre. 
Art.IV Prevederile art.I-III din prezenta hotărâre intră în vigoare începând cu data de 01.01.2019.
 Art.V În vederea implementării măsurilor privind obligaţiile producătorilor pentru gestionarea deşeurilor de ambalaje din deşeurile municipale, se vor încheia contracte/parteneriate sau alte forme de colaborare cu organizaţiile care implementează obligaţiile privind răspunderea extinsă a producătorului în vederea îndeplinirii obiectivelor stabilite prin actele normative cu privire la gestionarea deşeurilor de ambalaje din deşeurile municipale.
Art.VI Prezenta hotărâre a fost adoptată  cu un număr de 25 de voturi ”pentru” și 1 vot "împotrivă".

Art.VII Cu ducerea la îndeplinire a prevederilor prezentei hotărâri se încredinţează Direcţia drumuri judeţene, mediu, transport din cadrul Consiliului Judeţean Bistriţa-Năsăud.
         Art.VIII  Prezenta hotărâre se comunică de către Serviciul juridic cu:

· Direcţia drumuri judeţene, mediu, transport;

· Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;

· S.C. Vitalia Servicii pentru Mediu Tratarea Deşeurilor S.R.L. Boldeşti-Scăieni;
· Instituţia Prefectului judeţul Bistriţa-Năsăud.
              VICEPREŞEDINTE,                            Contrasemnează:

                 VASILE PUICA                         SECRETARUL JUDEŢULUI,

                                                                             MICA OPREA                          

